CELEX: E2014P0014
Language: et
Date: 2014-07-17 00:00:00
Title: EFTA järelevalveameti 17. juulil 2014 Islandi vastu algatatud hagi (Kohtuasi E-14/14)

25.9.2014   
            
            
               ET
            
            
               Euroopa Liidu Teataja
            
            
               C 334/33
            
         EFTA järelevalveameti 17. juulil 2014 Islandi vastu algatatud hagi
   (Kohtuasi E-14/14)
   (2014/C 334/14)
   EFTA järelevalveamet, Rue Belliard 35, 1040 Brüssel, Belgia, keda esindavad Markus Schneider ja Janne Tysnes Kaasin, on algatanud 17. juulil 2014 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et jättes selleks ettenähtud aja jooksul vastu võtmata kõik EMP lepingu II lisa XXIII peatüki punktis 1a viidatud õigusakti (Euroopa Parlamendi ja nõukogu direktiiv 2009/48/EÜ, 18. juuni 2009, mänguasjade ohutuse kohta), mida on kohandatud EMP lepingu protokolliga nr 1 ja ühiskomitee otsusega nr 127/2012 rakendamiseks vajalikud meetmed ja/või jättes järelevalveametile kõnealustest meetmetest teatamata, on Islandi Vabariik jätnud täitmata oma kohustused, mis tulenevad kõnealusest õigusaktist ja EMP lepingu artiklist 7;
            
         
               2.
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb asjaolu, et Islandi Vabariik ei ole 5. maiks 2014 täitnud EFTA järelevalveameti 5. märtsi 2014. aasta põhjendatud arvamust, mis käsitleb Euroopa Parlamendi ja nõukogu 18. juuni 2009. aasta direktiivi 2009/48/EL (mänguasjade ohutuse kohta, edaspidi „direktiiv”, millele viidatakse EMP lepingu II lisa XXIII peatüki punktis 1a ja mida on lepinguga kohandatud selle protokolli nr 1 alusel) Islandi Vabariigi siseriiklikus õiguses rakendamata jätmist.
            
         
               —
            
            
               EFTA järelevalveamet väidab, et Island ei ole täitnud direktiivi artiklist 54 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata kõik direktiivi rakendamiseks vajalikud meetmed ja/või jättes EFTA järelevalveametile kõnealustest meetmetest teatamata.